અહીં પણ 19 લોકોને પોલીસે ડિટેઇન કર્યા હતાં. ઝાલોદ નગર પણ જડબેસલાક બંધ જોવા મળ્યું હતુ. ગરબાડા, ફતેપુરામાં બંધને મિશ્ર પ્રતિસાદ મળ્યો હતો. સવારે બંધ કરાવાયેલી દુકાનો બપોરના સમયે ખુલી ગઇ હતી. જિલ્લાના લીમખેડા, દેવગઢ બારિયા, ધાનપુર, સંજેલી સહિતના વિસ્તારોમાં બંધની કોઇ જ અસર જોવા મળી ન હતી. દલિત સમાજના યુવાનો પણ બંધમાં જોડાયા હોવાથી જિલ્લાની દાહોદ, બારિયા અને ઝાલોદ નગર પાલિકામાં સોમવારે કર્મચારીઓ સફાઇ કામથી અળગા રહેતાં કચરાના ઢગ થઇ ગયા હતાં.